Kryetari i Degës së Vetëvendosjes në Skenderaj, Hysni Mehani, ka thënë se ka pasur një incident në një vendvotim në Prekaz të Epërm.
Ai në prononcimin e tij tha për Klan Kosovën, se ky ishte incident i izoluar, ndërsa përmendi se është provuar që njëkohësisht të vidhen vota.
Mehani tha se kjo ka ndodhur duke u kërkuar blerja e votave, përmes shantazhit dhe formave të tjera.
Mes këtyre vështirësive, ai u shpreh mirënjohës për punën e komisionerëve të angazhuar në këto zgjedhje parlamentare.
Tutje ai tha se në këto zgjedhje, Vetëvendosje ka dalur me gjendje shumë të mirë, meqë sipas tij kanë arritur të trefishojnë votën.